text: Multikulturel lejr er et hit
  27 juli 2015 kl. 09.15
  En sommerlejr er skal skabe venskaber på tværs af kultur og religion er et kæmpe hit Bramming.
  På Sydvestjyllands Efterskole i Bramming samles familier med flere forskellige kulturelle og religiøse baggrunde til sommerlejr. Meningen med lejren er at få nye venskaber og netværk på tværs af kulturforskelle.
  Det er Folkekirkens Tværkulturelle Center, der har arrangeret sommerlejren i samarbejde med Kolding provsti og Luthersk Mission.
  Dagene kommer foruden aktiviteter som fodbold og kanoture også til at handle om biblen og videreformidling af det kristne budskab.
  - Vi vil gerne som kirke række ud til mennesker fra alle kulturer og religioner. Vi vil gerne skabe fællesskaber på tværs af religioner og kultur og sprede budskabet om næstekærlighed, siger stiftspræst Daniel Ettrup Larsen til TV SYD.
  Med sine 165 deltagere er alle pladser optaget på sommerlejren, der varer fra mandag til fredag. Omkring 130 af gæsterne er af anden etnisk herkomst end dansk, og omkring 30 af dem har muslimsk baggrund.
  Det er tredje gang kirken afholder den multikulturelle familielejr. De to første gange foregik lejren i Løgumkloster.
  